Bekendtgørelse til den enhed, der er omfattet af de restriktive foranstaltninger i Rådets afgørelse (FUSP) 2014/932 som gennemført ved gennemførelsesafgørelse (FUSP) 2022/420 og i Rådets forordning (EU) nr. 1352/2014 som gennemført ved gennemførelsesforordning (EU) 2022/419 om restriktive foranstaltninger på baggrund af situationen i Yemen

(2022/C 120/04)

Følgende oplysninger bekendtgøres hermed for den enhed, der er opført i bilaget til Rådets afgørelse 2014/932/FUSP (1) som gennemført ved Rådets gennemførelsesafgørelse (FUSP) 2022/420 (2) og i bilag I til Rådets forordning (EU) nr. 1352/2014 (3) som gennemført ved Rådets gennemførelsesforordning (EU) 2022/419 (4) om restriktive foranstaltninger på baggrund af situationen i Yemen.

Den 28. februar 2022 tilføjede FN’s Sikkerhedsråds komité, der er nedsat i henhold til FN’s Sikkerhedsråds resolution 2140 (2014), en enhed til listen over personer og enheder, der er omfattet af restriktive foranstaltninger.

Den pågældende enhed kan til enhver tid indgive en anmodning til den FN-komité, der er nedsat i henhold til FN’s Sikkerhedsråds resolution 2140 (2014), sammen med tilhørende dokumentation om, at beslutningen om at opføre den på FN’s liste tages op til fornyet overvejelse. Anmodningen stiles til følgende adresse:

Focal Point for De-listing Security Council Subsidiary Organs Branch Room DC2 2034 United Nations New York, N.Y. 10017 United States of America

Tlf. +1 917 367 9448

Fax +1 917 367 0460

E-mail: delisting@un.org

Yderligere oplysninger: https://www.un.org/securitycouncil/fr/sanctions/2140/materials/procedures-for-delisting

I forlængelse af FN’s beslutning har Rådet for Den Europæiske Union besluttet, at den enhed, der er udpeget af FN, skal opføres på listen over personer og enheder, som er omfattet af de restriktive foranstaltninger i afgørelse 2014/932/FUSP som gennemført ved gennemførelsesafgørelse (FUSP) 2022/420 og forordning (EU) nr. 1352/2014 som gennemført ved gennemførelsesforordning (EU) 2022/419. Begrundelsen for opførelsen af den berørte enhed på listen gives i det relevante afsnit i bilaget til afgørelsen og i bilag I til forordningen.

Den berørte enhed gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til forordning (EU) nr. 1352/2014, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 4 i forordningen).

Den berørte enhed kan med den fornødne dokumentation på følgende adresse rette en anmodning til Rådet om, at beslutningen om at opføre den på ovennævnte liste tages op til fornyet overvejelse:

Rådet for Den Europæiske Union Generalsekretariatet DG RELEX.1 Rue de la Loi 175/Wetstraat 175 1048 Bruxelles/Brussel BELGIQUE/BELGIË

E-mail: sanctions@consilium.europa.eu

Der gøres tillige opmærksom på, at den berørte enhed har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 365 af 19.12.2014, s. 147.

(2) EUT L 86 af 14.03.2022, s. 4.

(3) EUT L 365 af 19.12.2014, s. 60.

(4) EUT L 86 af 14.03.2022, s. 1.